《赠吴伯玉二首 其二》
宋代·刘弇

瞥去门阑两换春，标规仍惬此来亲。能将官况为馀事，别有阳和到后尘。

衮衮何妨流水淡，纷纷谁数白头新。拟论一报归恩地，愧我犹为栾棘人。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。